Eesti lipu päeval, 4. juunil toimus juba 15. heategevuslik Kadaka Küla Päev
Tänavuse suvealguse peo kontseptsiooniks oli Kadaka küla rahva
reis maale mere äärde.
Külli Erimäe poolt koostatud kontsertkavas sai külarahvas ja
kogukond osa tohutustest ühistantsudest ja -liikumistest.
Juhtus ka kummaline seiklus Mikiga, kes sattus merehätta ning
keda ähvardas Merehiid. Õnneks päästis hea sõber kaitseliitlane
Miki ära.
Kuna Kadaka külas elab uus hobune, siis leiti rahva osalusel
talle ka nimi: Öösi.
Aastaringne liikumisprojekt "hobuseringid", mille käigus lapsed
ja suured kogu aasta jooksul kogusid jooksukilomeetreid, lõppes
iga rühma parimate autasustamisega. Kadaka küla parim jooksja
on Kevin Koržets, kes aasta jooksul kogus muljetavaldavad 128
kilomeetrit.
Tegevuskeskustes toimetasid päevapiltnik ja näomaalijad. Elaval
lõkketulel sai küpsetada pannkooke. Avatud oli käsitöökoda ning
kübaramoorid meisterdasid päikesevarjuks kena kübara. Loterii -
allegris võitis iga loos.
Vaata ülevaadet Kadaka Küla Päevast siit.